SET แกร่งเกินคาด! ปิดบวก 3.50 จุด สวนตลาดเอเชีย วอลุ่มแน่นเฉียด 8 หมื่นลบ.
SET แกร่งเกินคาด! ปิดบวก 3.50 จุด สวนตลาดเอเชีย วอลุ่มแน่นเฉียด 8 หมื่นลบ. โดยดัชนีปิดตลาดวันนี้ ที่ระดับ 1,813.40 จุด บวก 3.50 จุด หรือ 0.19% มูลค่าการซื้อขาย 7.82 หมื่นล้านบาท
14 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,813.40 จุด บวก 3.50 จุด หรือ 0.19% มูลค่าการซื้อขาย 7.82 หมื่นล้านบาท
10 หุ้นดันดัชนีวันนี้

ด้านเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเซีย พลัส เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้ถือว่ามาได้ดีกว่าที่คาด เนื่องจากวันนี้มีปัจจัยลบหลายประเด็น ไม่ว่าจะเป็นปัจจัยที่ประธานาธิบดีโดนัลด์ ทรัมป์ประกาศปลดนายเร็กซ์ ทิลเลอร์สัน ออกจากตำแหน่งรัฐมนตรีต่างประเทศสหรัฐฯ อย่างกระทันหัน รวมถึงราคาน้ำมันดิบโลกที่ปรับตัวลดลงกดดันหุ้นในกลุ่มพลังงาน
ส่วนแนวโน้มตลาดหุ้นไทยพรุ่งนี้ (15 มี.ค.61) คาดว่าตลาดยังปรับตัวขึ้นได้ แต่อยู่ในกรอบที่จำกัด พร้อมวางแนวรับดัชนีที่ 1,800 จุด และแนวต้านที่ 1,815 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 7,434.84 ล้านบาท ปิดที่ 560 บาท ลดลง 6 บาท
TRUE มูลค่าการซื้อขาย 5,243.87 ล้านบาท ปิดที่ 7.25 บาท เพิ่มขึ้น 0.35 บาท
CPF มูลค่าการซื้อขาย 4,893.66 ล้านบาท ปิดที่ 25.50 บาท เพิ่มขึ้น 1.30 บาท
EA มูลค่าการซื้อขาย 3,500.73 ล้านบาท ปิดที่ 49บาท เพิ่มขึ้น 1 บาท
BANPU มูลค่าการซื้อขาย 3,085.93 ล้านบาท ปิดที่ 22.40 บาท เพิ่มขึ้น 0.40 บาท
ตลาดหุ้นเอเชีย
